क्रांतिकारी सांस्कृतिक मंच (कसम, छत्तीसगढ़ ) पिछले दो दशक की निरंतरता में एक वैकल्पिक संस्कृति के विकास पथ पर पूरी सक्रियता से अग्रसर है।इसके मददेनजर कसम द्वारा 25 मार्च को अपना द्वितीय राज्य सम्मेलन तथा “आज के दौर में सांस्कृतिक प्रतिरोध की भूमिका ‘‘ पर सेमीनार गौरी लंकेश नगर (वृंदावन हॉल,सिविल लाईन) रायपुर में संपन्न हुआ। सम्मेलन में मुख्य वक्ता साहित्यकार व जन संस्कृति मंच के सदस्य कैलाश वनवासी थे। अध्यक्ष के रूप में लेखक संजीव खुदशाह, कसम के अ.भा. संयोजक तुहिन, शिक्षाविद व जाति उन्मूलन आंदोलन से जुड़ी अंजू मेश्राम तथा समाजसेवी अखिलेश एडगर उपस्थित थे। कार्यक्रम का संचालन कसम की राज्य संयोजक चंद्रिका एवं आभार स्वाति ने किया। सम्मेलन में प्रबुद्ध बुद्धिजीवीगण, प्रो.एच.सी. रब्बानी, निसार अली, ऑरोदिप, दीपिका, टिकेश्वर, तेजराम विद्रोही , दीपा, रविन्द्र कुमार, कंचन (ट्रांसजेंडरों के अधिकार के लिए सक्रिय) ने भी अपनी बात रखी। इस अवसर पर बिपाशा राव, शिवानी मैत्रा, चंद्रिका व कसम के सांस्कृतिक दल द्वारा कविता व जनगीतों को प्रस्तुत किया गया। सम्मलेन में इस अवसर पर नारा दिया गया की भारत को हिन्दू राष्ट्र बनाने की साजिश का प्रतिरोध करो, विचार, खानपान और सांस्कृति की आजादी के लिए संघर्ष करो । इस अवसर पर तर्कशील पत्रकार गौरी लंकेश, लेखक षणमुखम पुल्लापट्टा (केरल), कवि अजमेर सिंह औलोख (पंजाब ),कवि केदारनाथ सिंह , कवि चन्द्रकांत देवताले व कवि कुंवरनारायण का श्रध्दापूर्वक स्मरण किया गया ।